تورک زره‌لی پرسنل داشیییجی "اژدر یالچین"، اؤزبکیستان سلاح‌لی گوجلری طرفیندن ایستیفاده ائدیلمه‌یه باشلاندی.
اؤزبکیستان ساوونما باخانلیغیندان وئریله‌ن معلوماتا گؤره، باشکند داشکند یاخینلیغین‌داکی چیرچیک بؤلگه‌سینده تشکیل اولونان مراسیمله، تورکیه زره‌لی پرسنل داشیییجیلاری، حربی بیریملره تحویل وئریلدی.
مراسیم‌ده، اؤزبکیستان ساوونما باخانی باهادیر قوربانووون حربی دوناتیم‌دان سوروملو یاردیمچیسی آی‌بک اسماعیلوو، اؤزبکیستان ساوونما صنایعی دؤولت کمیته‌سی باش مودورو قهرمان ارماتوو و دیگر اؤزبک حربی مقاملار ایشتیراک ائتدی.
بورادا دانیشان اؤزبک حربی یئتکیلیلری، چوخ فونکسیونلو و سرعت‌لی حرکت ائتمه قابیلیتی اولان اژدر یالچین زره‌لی پرسنل داشیییجینین، اؤزبکیستانین حربی گوجونون داها دا آرتماسینا خیدمت ائدجگینی وورغولادی.
زره‌لی پرسنل داشیییجیلاری قوللانان اؤزبک تورکو عسگرلر ده تورکیه اۆرتیمی  حربی آراجدان چوخ ممنون قالدیقلارینی ایفاده ائتدی.
اؤزبکیستان پرزیدنتی شؤوکت میرضیایئوین اکتبر ۲۰۱۷ده تورکییه‌یه ائتدیگی سفر زامانی، اؤزبکیستان‌دا اژدر یالچین زره‌لی ماشینلارینین اورتاق اۆرتیمی و وارداتینا دایر آنلاشما اولموشدو.
